प्रवीण आमरे

प्रवीण कल्याण आमरे () (; एक पूर्व भारतीय क्रिकेट खिलाड़ी है जिनका जन्म १४ अगस्त १९६८ को महाराष्ट्र की राजधानी मुम्बई, [[भारत में हुआ था। इन्होंने भारत की राष्ट्रीय क्रिकेट टीम के लिए १९९१ से १९९४ तक क्रिकेट खेला था। आमरे ने अपने क्रिकेट कैरियर में कुल ११ टेस्ट क्रिकेट मैच और ३७ वनडे मैच खेले थे। इन्होंने टेस्ट क्रिकेट में एक शतक और तीन अर्धशतक भी लगाए थे।

घरेलू क्रिकेट

घरेलू क्रिकेट में प्रवीण कल्याण  आमरे ने कई अलग-अलग टीमों के साथ खेले है जिसमें बंगाल क्रिकेट टीम, मुंबई क्रिकेट टीम, बोलैंड क्रिकेट टीम, रेलवे तथा राजस्थान क्रिकेट टीम के साथ। इन्होंने रेस्ट ऑफ़ इंडिया की ओर से खेलते हुए सबसे ज्यादा रन  एक पारी में २४६ रन है जो इन्होंने बंगाल के खिलाफ ईरानी ट्रॉफी में बनाये थे।

अंतर्राष्ट्रीय क्रिकेट कैरियर

प्रवीण आमरे ने अपने वनडे क्रिकेट की शुरुआत दक्षिण अफ्रीका के खिलाफ भारत के कोलकाता में स्थित ईडन गार्डन्स स्टेडियम में १० नवम्बर १९९१ को की थी। और उस मैच में इन्होंने अर्धशतक बनाया था और कुल ७४ गेंदों पर ५५ रनों की पारी खेली थी जिसमें इन्होंने ८ चौके और १ छक्का लगाया था।

जबकि इन्होंने टेस्ट कैरियर की शुरुआत वनडे के एक साल बाद १९९२ में की थी और पहला मैच दक्षिण अफ्रीका के खिलाफ डरबन में खेला था और अपने पहले ही टेस्ट मैच में अच्छी बल्लेबाजी करते हुए शतक लगाया था और साथ ही ये भारत के नौवें ऐसे खिलाड़ी बन गए थे जिन्होंने अपने पहले ही टेस्ट मैच में शतक लगाया था। इन्होंने अपना अंतिम टेस्ट मैच ०४ अगस्त १९९३ को श्रीलंका के खिलाफ कोलंबो में खेला था। जबकि इन्होंने अपना अंतिम वनडे मैच  २० फरवरी १९९४ को जालंधर में श्रीलंका के खिलाफ खेला था।

सन्दर्भ

भारतीय क्रिकेट खिलाड़ी
भारतीय एक दिवसीय अंतरराष्ट्रीय क्रिकेट खिलाड़ी
भारतीय टेस्ट क्रिकेट खिलाड़ी
1968 में जन्मे लोग
जीवित लोग
मुंबई के लोग
दाहिने हाथ के बल्लेबाज़
बल्लेबाज